
DR 31.3.2014 71 

 
dengan KPKT dalam elemen penguatkuasaan pencegahan dan 
kempen-kempen memerangi kegiatan along. 

 Yang Berhormat Pokok Sena membangkitkan isu berkenaan kedudukan jawatan 
kedua-dua pasangan Malaysia di Sweden setelah dijatuhkan hukuman oleh Mahkamah 
Sweden, mohon dikecualikan daripada tindakan buang kerja. Mengenai kedudukan dua 
orang penjawat awam yang telah dijatuhi hukuman oleh Mahkamah Sweden, perkara ini 
akan diteliti secara mendalam terutamanya dari sudut perundangan kerana ia julung-julung 
kali berlaku ke atas penjawat awam Malaysia.  

 Yang Berhormat Pokok Sena juga membangkitkan mengenai Kementerian 
Pendidikan mengenai mengosongkan Albukhary International University selaras dengan 
Akta 555. Kementerian Pendidikan Malaysia telah dimaklum keputusan Albukhary 
International University untuk menghentikan operasi sementara waktu. Pelajar sedia ada 
akan dipindahkan ke beberapa buah IPT yang dikenal pasti. Universiti ini memberikan 700 
pelajar percuma segala-galanya dari segi yuran, makan minum dan penginapan selama 
empat tahun didapati sukar untuk diteruskan. Oleh itu, apa yang berlaku ialah mereka 
menutup sementara universiti itu dan menghantar pelajar-pelajar 700 orang itu ke institusi 
lain. Namun, Yayasan Albukhary akan terus membantu pelajar-pelajar yang berkaitan.  

 Yang Berhormat Pokok Sena bertanya apakah kriteria kerajaan dalam 
membolehkan kewujudan pembinaan sesebuah universiti. Penubuhan sesebuah IPTA 
mahupun cawangannya dibuat berdasarkan keperluan strategik negara. Ini dengan 
mengambil kira kemampuan pembiayaan kerajaan, kepentingan bidang tujahan tertentu 
terhadap pembangunan sosioekonomi negara, sumber manusia yang mencukupi serta 
keperluan sumber tenaga yang diperlukan dalam pasaran kerja.  

 Yang Berhormat Pokok Sena juga bertanya mengapa Kolej Darul Ulum yang 
bertempat di Pokok Sena, Kedah tidak diberi kelulusan untuk menubuhkan universiti oleh 
kerajaan. Berdasarkan rekod Kementerian Pendidikan Malaysia, Kolej Darul Ulum yang 
bertempat di Pokok Sena, Kedah tidak pernah memohon sebarang kelulusan untuk 
ditubuhkan sebagai sebuah universiti. Sekiranya kolej berkenaan memohon dan menepati 
syarat-syarat yang telah ditetapkan, kementerian akan meneliti perkara tersebut. 

 Yang Berhormat Lenggong minta kerajaan mengkaji Program MyHome supaya 
sekiranya terdapat rakyat yang ingin membina rumah di atas tanah sendiri turut diberi 
insentif sebagaimana Program MyHome. Kerajaan setakat ini tidak bercadang untuk 
memberikan insentif untuk Skim MyHome sebanyak RM30,000 kepada rakyat yang 
membina rumah secara persendirian. Ini kerana bantuan seperti itu telah dilaksanakan oleh 
program-program kerajaan yang lain. Di bawah KPKT, Jabatan Perumahan Negara ada 
menawarkan skim pinjaman perumahan sebanyak RM45,000 kepada rakyat yang ingin 
membina rumah di atas tanah sendiri. Kadar caj perkhidmatan bagi SPP ini juga adalah 
rendah pada kadar dua peratus sahaja jika dibandingkan dengan pinjaman perumahan 
yang lain.  

 Untuk makluman Ahli Yang Berhormat, Skim MyHome ini memberikan insentif 
RM30,000 kepada pembeli yang layak untuk membeli rumah kos sederhana rendah dan 
kos sederhana. Insentif RM30,000 tersebut adalah termasuk duit pendahuluan sebanyak 
10% daripada harga rumah yang perlu dibayar. Ini secara tidak langsung dapat membantu 
pembeli membeli rumah MyHome kerana mereka tidak perlu mengeluarkan duit 
pendahuluan tersebut. 

 Mengenai sistem perumahan yang diguna pakai di Pulau Pinang iaitu Shared 
Owning Scheme dengan izin di mana 30% ditampung oleh kerajaan dan 30% rakyat 
membuat pinjaman daripada bank, Kerajaan Persekutuan tiada halangan sekiranya pihak 
kerajaan negeri berminat untuk turut serta dalam menyediakan insentif bagi menyediakan 
perumahan mampu milik kepada rakyat. Ini termasuk pada semua kerajaan negeri yang 
lain. Kerajaan Persekutuan sentiasa komited dalam memastikan setiap rakyat di negara ini 
memiliki rumah yang disediakan dengan keperluan asas pada harga yang munasabah. 
Pada tahun 2014, Kerajaan Persekutuan menyediakan peruntukan sebanyak RM300 juta 
bagi pembinaan 10,000 unit mampu milik di seluruh negara di bawah Skim MyHome. 

 Yang Berhormat Kinabatangan membangkitkan mengenai mengurangkan beban 
hidup rakyat, berapa ribu rumah mampu milik disediakan di negeri-negeri? Kerajaan 
Persekutuan telah merancang untuk menyediakan lebih banyak rumah mampu milik melalui 
Program Perumahan Rakyat 1Malaysia (PR1MA) di bawah Perbadanan PR1MA, Jabatan 
Perdana Menteri, Perumahan Penjawat Awam 1Malaysia (PPA1M) melalui Kementerian 
Wilayah Persekutuan KPKT, Program Perumahan Rakyat (PPR) di bawah KPKT bagi tahun 



dengan KPKT dalam elemen penguatkuasaan pencegahan dan kempen-kempen memerangi kegiatan along. Yang Berhormat Pokok Sena membangkitkan isu berkenaan kedudukan jawatan kedua-dua pasangan Malaysia di Sweden setelah dijatuhkan hukuman oleh Mahkamah Sweden, mohon dikecualikan daripada tindakan buang kerja. Mengenai kedudukan dua orang penjawat awam yang telah dijatuhi hukuman oleh Mahkamah Sweden, perkara ini akan diteliti secara mendalam terutamanya dari sudut perundangan kerana ia julung-julung kali berlaku ke atas penjawat awam Malaysia. Yang Berhormat Pokok Sena juga membangkitkan mengenai Kementerian Pendidikan mengenai mengosongkan Albukhary International University selaras dengan Akta 555. Kementerian Pendidikan Malaysia telah dimaklum keputusan Albukhary International University untuk menghentikan operasi sementara waktu. Pelajar sedia ada akan dipindahkan ke beberapa buah IPT yang dikenal pasti. Universiti ini memberikan 700 pelajar percuma segala-galanya dari segi yuran, makan minum dan penginapan selama empat tahun didapati sukar untuk diteruskan. Oleh itu, apa yang berlaku ialah mereka menutup sementara universiti itu dan menghantar pelajar-pelajar 700 orang itu ke institusi lain. Namun, Yayasan Albukhary akan terus membantu pelajar-pelajar yang berkaitan. Yang Berhormat Pokok Sena bertanya apakah kriteria kerajaan dalam membolehkan kewujudan pembinaan sesebuah universiti. Penubuhan sesebuah IPTA mahupun cawangannya dibuat berdasarkan keperluan strategik negara. Ini dengan mengambil kira kemampuan pembiayaan kerajaan, kepentingan bidang tujahan tertentu terhadap pembangunan sosioekonomi negara, sumber manusia yang mencukupi serta keperluan sumber tenaga yang diperlukan dalam pasaran kerja. Yang Berhormat Pokok Sena juga bertanya mengapa Kolej Darul Ulum yang bertempat di Pokok Sena, Kedah tidak diberi kelulusan untuk menubuhkan universiti oleh kerajaan. Berdasarkan rekod Kementerian Pendidikan Malaysia, Kolej Darul Ulum yang bertempat di Pokok Sena, Kedah tidak pernah memohon sebarang kelulusan untuk ditubuhkan sebagai sebuah universiti. Sekiranya kolej berkenaan memohon dan menepati syarat-syarat yang telah ditetapkan, kementerian akan meneliti perkara tersebut. Yang Berhormat Lenggong minta kerajaan mengkaji Program MyHome supaya sekiranya terdapat rakyat yang ingin membina rumah di atas tanah sendiri turut diberi insentif sebagaimana Program MyHome. Kerajaan setakat ini tidak bercadang untuk memberikan insentif untuk Skim MyHome sebanyak RM30,000 kepada rakyat yang membina rumah secara persendirian. Ini kerana bantuan seperti itu telah dilaksanakan oleh program-program kerajaan yang lain. Di bawah KPKT, Jabatan Perumahan Negara ada menawarkan skim pinjaman perumahan sebanyak RM45,000 kepada rakyat yang ingin membina rumah di atas tanah sendiri. Kadar caj perkhidmatan bagi SPP ini juga adalah rendah pada kadar dua peratus sahaja jika dibandingkan dengan pinjaman perumahan yang lain. Untuk makluman Ahli Yang Berhormat, Skim MyHome ini memberikan insentif RM30,000 kepada pembeli yang layak untuk membeli rumah kos sederhana rendah dan kos sederhana. Insentif RM30,000 tersebut adalah termasuk duit pendahuluan sebanyak 10% daripada harga rumah yang perlu dibayar. Ini secara tidak langsung dapat membantu pembeli membeli rumah MyHome kerana mereka tidak perlu mengeluarkan duit pendahuluan tersebut. Mengenai sistem perumahan yang diguna pakai di Pulau Pinang iaitu Shared Owning Scheme dengan izin di mana 30% ditampung oleh kerajaan dan 30% rakyat membuat pinjaman daripada bank, Kerajaan Persekutuan tiada halangan sekiranya pihak kerajaan negeri berminat untuk turut serta dalam menyediakan insentif bagi menyediakan perumahan mampu milik kepada rakyat. Ini termasuk pada semua kerajaan negeri yang lain. Kerajaan Persekutuan sentiasa komited dalam memastikan setiap rakyat di negara ini memiliki rumah yang disediakan dengan keperluan asas pada harga yang munasabah. Pada tahun 2014, Kerajaan Persekutuan menyediakan peruntukan sebanyak RM300 juta bagi pembinaan 10,000 unit mampu milik di seluruh negara di bawah Skim MyHome. Yang Berhormat Kinabatangan membangkitkan mengenai mengurangkan beban hidup rakyat, berapa ribu rumah mampu milik disediakan di negeri-negeri? Kerajaan Persekutuan telah merancang untuk menyediakan lebih banyak rumah mampu milik melalui Program Perumahan Rakyat 1Malaysia (PR1MA) di bawah Perbadanan PR1MA, Jabatan Perdana Menteri, Perumahan Penjawat Awam 1Malaysia (PPA1M) melalui Kementerian Wilayah Persekutuan KPKT, Program Perumahan Rakyat (PPR) di bawah KPKT bagi tahun.